# Europos Sąjungos C 334/2020

| | ISSN 1977-0960 |
| --- | --- |
| Europos Sąjungos
  oficialusis leidinys | C 334 |
| | |
| Leidimas lietuvių kalba | Informacija ir pranešimai | 63 metai2020m. spalio 8d. |

ISSN 1977-0960

Europos Sąjungos

oficialusis leidinys

C 334

Leidimas lietuvių kalba

Informacija ir pranešimai

63 metai2020m. spalio 8d.

---

| Turinys | Puslapis |
| --- | --- |
| | IV   Pranešimai |
| | EUROPOS SĄJUNGOS INSTITUCIJŲ, ĮSTAIGŲ IR ORGANŲ PRANEŠIMAI |
| | Partnerystės susitarimą sudariusių Afrikos, Karibų ir Ramiojo vandenyno valstybių grupės narių ir Europos Sąjungos bei jos valstybių narių Jungtinė parlamentinė asamblėja |
| | 37-oji sesija – Bukareštas (Rumunija), 2019 m. kovo 18–20 d. |
| 2020/C 334/01 | 2019 m. kovo 18 d., pirmadienio, posėdžio protokolas | 1 |
| 2020/C 334/02 | 2019 m. kovo 19 d., antradienio, rytinio posėdžio protokolas | 5 |
| 2020/C 334/03 | 2019 m. kovo 19 d., antradienio popietės, posėdžio protokolas | 8 |
| 2020/C 334/04 | 2019 m. kovo 20 d., trečiadienio, rytinio posėdžio protokolas | 11 |
| 2020/C 334/05 | 2019 m. kovo 20 d., trečiadienio popietės, posėdžio protokolas | 14 |

Turinys

Puslapis

IV   Pranešimai

EUROPOS SĄJUNGOS INSTITUCIJŲ, ĮSTAIGŲ IR ORGANŲ PRANEŠIMAI

Partnerystės susitarimą sudariusių Afrikos, Karibų ir Ramiojo vandenyno valstybių grupės narių ir Europos Sąjungos bei jos valstybių narių Jungtinė parlamentinė asamblėja

37-oji sesija – Bukareštas (Rumunija), 2019 m. kovo 18–20 d.

37-oji sesija – Bukareštas (Rumunija), 2019 m. kovo 18–20 d.

2020/C 334/01

2019 m. kovo 18 d., pirmadienio, posėdžio protokolas

1

2020/C 334/02

2019 m. kovo 19 d., antradienio, rytinio posėdžio protokolas

5

2020/C 334/03

2019 m. kovo 19 d., antradienio popietės, posėdžio protokolas

8

2020/C 334/04

2019 m. kovo 20 d., trečiadienio, rytinio posėdžio protokolas

11

2020/C 334/05

2019 m. kovo 20 d., trečiadienio popietės, posėdžio protokolas

14

---

| LT | |
| --- | --- |

LT

---

IV Pranešimai

EUROPOS SĄJUNGOS INSTITUCIJŲ, ĮSTAIGŲ IR ORGANŲ PRANEŠIMAI

Partnerystės susitarimą sudariusių Afrikos, Karibų ir Ramiojo vandenyno valstybių grupės narių ir Europos Sąjungos bei jos valstybių narių Jungtinė parlamentinė asamblėja

37-oji sesija – Bukareštas (Rumunija), 2019 m. kovo 18–20 d.

| 8.10.2020 | LT | Europos Sąjungos oficialusis leidinys | C 334/1 |
| --- | --- | --- | --- |

8.10.2020

LT

Europos Sąjungos oficialusis leidinys

C 334/1

---

2019 M. KOVO 18 D., PIRMADIENIO, POSĖDŽIO PROTOKOLAS

(2020/C 334/01)

TURINYS

| Oficialus atidarymas | 2 |
| --- | --- |

| Jungtinės parlamentinės asamblėjos posėdis | 2 |
| --- | --- |

| Jungtinės parlamentinės asamblėjos sudėtis | 2 |
| --- | --- |

| 1. | Darbotvarkės (AP102.732) tvirtinimas | 2 |
| --- | --- | --- |

1.

| 2. | Paskutinių 36-osios Jungtinės parlamentinės asamblėjos sesijos posėdžių protokolų tvirtinimas | 2 |
| --- | --- | --- |

2.

| 3. | Pirmininkų pranešimai, įskaitant 2019 m. kovo 17 d. Biuro posėdyje priimtus sprendimus | 2 |
| --- | --- | --- |

3.

| 4. | Už tarptautinį bendradarbiavimą ir vystymąsi atsakingo Komisijos nario Neveno Mimicos pranešimas apie Komisijos nario darbą penkerių metų kadencijos metu ir naujausia informacija apie derybų dėl sistemos nustojus galioti Kotonu susitarimui padėtį ir iniciatyvą „Spotlight“ | 3 |
| --- | --- | --- |

4.

| 5. | Diskusijos su už tarptautinį bendradarbiavimą ir vystymąsi atsakingu Komisijos nariu Nevenu Mimica pagal procedūrą „prašau žodžio“ | 3 |
| --- | --- | --- |

5.

| 6. | Klausimų Komisijai valanda | 3 |
| --- | --- | --- |

6.

| 7. | Veiksmai, kurių ėmėsi Komisija, atsižvelgdama į 36-osios Jungtinės parlamentinės asamblėjos sesijos metu priimtas rezoliucijas | 4 |
| --- | --- | --- |

7.

| 8. | „Brexit’o“ poveikis AKR ir ES partnerystei | 4 |
| --- | --- | --- |

8.

| 9. | Moterų forumas | 4 |
| --- | --- | --- |

9.

2019 M. KOVO 18 D., PIRMADIENIO, POSĖDŽIO PROTOKOLAS

(Posėdis pradėtas 11.00 val.)

Oficialus atidarymas

Asamblėjoje kalbėjo šie asmenys:

Rumunijos užsienio reikalų ministras Teodor Meleşcanu, vienas iš Jungtinės parlamentinės asamblėjos pirmininkų Joseph Owona Kono, vienas iš Jungtinės parlamentinės asamblėjos pirmininkų Louis Michel ir Rumunijos Senato pirmininkas Călin Popescu-Tăriceanu.

(Posėdis sustabdytas 12.21 val. ir toliau tęsėsi nuo 15.02 val.)

PIRMININKAVO Joseph OWONA KONO,

vienas iš pirmininkų

Jungtinės parlamentinės asamblėjos posėdis

Pirmininkas pasveikino visus dalyvius.

Jungtinės parlamentinės asamblėjos sudėtis

Jungtinės parlamentinės asamblėjos dalyvių sąrašas, kurį pateikė Afrikos, Karibų ir Ramiojo vandenyno (AKR) valstybių valdžios institucijos ir Europos Parlamentas, bus pridėtas prie protokolo.

1.   Darbotvarkės (AP102.732) tvirtinimas

Buvo patvirtinta tokia darbotvarkė, kokia pateikiama šiame protokole.

2.   Paskutinių 36-osios Jungtinės parlamentinės asamblėjos sesijos posėdžių protokolų tvirtinimas

Paskutinių posėdžių protokolai dar nepatvirtinti. Jei nariai nepateiks pastabų iki 2019 m. kovo 19 d. 10.00 val., protokolai bus laikomi patvirtintais.

3.   Pirmininkų pranešimai, įskaitant 2019 m. kovo 17 d. Biuro posėdyje priimtus sprendimus

Vienas iš pirmininkų pranešė apie 2019 m. kovo 17 d. Biuro posėdžio rezultatus.

Priimti šie sprendimai:

| a) | Nuolatiniai komitetai rengs šiuos pranešimus: | Politinių reikalų komitetas







  — | Demokratija ir pagarba konstitucijai ES valstybėse narėse ir AKR valstybėse |
| --- | --- | --- | --- |

a)

Nuolatiniai komitetai rengs šiuos pranešimus:

Politinių reikalų komitetas

—

Demokratija ir pagarba konstitucijai ES valstybėse narėse ir AKR valstybėse

| | Ekonomikos plėtros, finansų ir prekybos komitetas







  — | AKR valstybių ekonomikos įvairinimas. Iššūkiai ir galimybės |
| --- | --- | --- |

Ekonomikos plėtros, finansų ir prekybos komitetas

—

AKR valstybių ekonomikos įvairinimas. Iššūkiai ir galimybės

| | Socialinių reikalų ir aplinkos komitetas







  — | Bedarbių jaunuolių skaičiaus mažinimas AKR valstybėse ir ES valstybėse narėse |
| --- | --- | --- |

Socialinių reikalų ir aplinkos komitetas

—

Bedarbių jaunuolių skaičiaus mažinimas AKR valstybėse ir ES valstybėse narėse

| b) | 38-oji Asamblėjos sesija vyks 2019 m. nuo lapkričio 30 d. iki gruodžio 4 d. Kigalyje (Ruanda). |
| --- | --- |

b)

38-oji Asamblėjos sesija vyks 2019 m. nuo lapkričio 30 d. iki gruodžio 4 d. Kigalyje (Ruanda).

| c) | Tiriamoji misija į Togą bus vykdoma 2019 m. nuo kovo 31 d. iki balandžio 2 d. |
| --- | --- |

c)

Tiriamoji misija į Togą bus vykdoma 2019 m. nuo kovo 31 d. iki balandžio 2 d.

Kalbėjo: Louis H. Straker (Sent Vinsentas ir Grenadinai).

4.   Už tarptautinį bendradarbiavimą ir vystymąsi atsakingo Komisijos nario Neveno Mimicos pranešimas apie Komisijos nario darbą penkerių metų kadencijos metu ir naujausia informacija apie derybų dėl sistemos nustojus galioti Kotonu susitarimui padėtį ir iniciatyvą „Spotlight“

Už tarptautinį bendradarbiavimą ir vystymąsi atsakingas Komisijos narys Neven Mimica priminė apie Kotonu partnerystės svarbą ir pateikė naujausią informaciją apie vykstančių derybų dėl sistemos nustojus galioti Kotonu susitarimui padėtį. Būsimos partnerystės tikslas – sukurti geriau strategiškai orientuotą ir įtakingesnį AKR ir ES aljansą tarptautinėje arenoje. Dėl siūlomos regioninės struktūros naujoji partnerystė turėtų labiau atitikti regionų ir vietos realijas. Vykstant deryboms daroma pažanga ir tikimasi, kad antras derybų etapas bus užbaigtas 2019 m. balandžio mėn. Komisijos narys taip pat pateikė informacijos apie ES ir JT iniciatyvą „Spotlight“, kurią vykdant siekiama užkirsti kelią visų formų smurtui prieš moteris ir mergaites ir jį panaikinti. Komisijos narys paragino narius prisidėti, kad iniciatyva būtų sėkminga.

5.   Diskusijos su už tarptautinį bendradarbiavimą ir vystymąsi atsakingu Komisijos nariu Nevenu Mimica pagal procedūrą „prašau žodžio“

Kalbėjo: Clifford Andre (Seišeliai), Halifa Sallah (Gambija), Michel Kamano (Gvinėja), Louis H. Straker (Sent Vinsentas ir Grenadinai), Mathew Sahr Nyuma (Siera Leonė), Pally Iriase (Nigerija), Alpha Ousmane (Burkina Faso), Sangeet Fowder (Mauricijus), Ahamada Soukouna (Malis), Louis Michel, Ben Abdallah Banda (Gana), Oumouri Mmadi Hassani (Komorai), Sebastian C. Kopulande (Zambija), Jacob Oulanyah (Uganda), Babiker Mohamed Tom Bakhit Dafaalla (Sudanas), André Misiekaba (Surinamas), Federico Abaga Ondo (Pusiaujo Gvinėja), Siaosi Ofa Ki V. Sovaleni (Tongas), Agathon Rwasa (Burundis), Papa Babou Ndiaye (Senegalas), Margaret Kamar (Kenija) ir Rick Tchamako Mahe (Vanuatu).

Daug narių iš AKR valstybių uždavė klausimų apie derybas baigus galioti Kotonu susitarimui ir išreiškė susirūpinimą dėl siūlomos regioninės struktūros, kuri suvokiama kaip bandymas suardyti AKR grupę ir identitetą. Paprašyta pateikti paaiškinimų dėl bendro AKR fondo, dėl būsimos institucinės struktūros ir dėl būsimos partnerystės parlamentinių aspektų. Iškelti klausimai apie saugumo ir vystymosi sąsają, padėtį Sahelyje ir G5 šalyse, taip pat klausimai, kuriuose daug dėmesio skirta prekybos aspektams, „Brexit’o“ poveikiui AKR šalių ekonomikai, mokesčių valdymui ir ES politikai inovacijų ir technologijų perdavimo srityje.

Komisijos narys N. Mimica atsakė į klausimus, kuriuos nariai pateikė pagal procedūrą „prašau žodžio“.

6.   Klausimų Komisijai valanda

Komisijai iš viso buvo pateikta 11 klausimų.

Komisija iš anksto atsakė į klausimus raštu. Komisijos narys N. Mimica žodžiu atsakė į papildomus klausimus, susijusius su šiais pradiniais klausimais:

| | Klausimas, į kurį atsakoma žodžiu, Nr. 1 dėl Afrikos ir ES energetikos partnerystės rezultatų ir ES kovos su klimato kaita finansavimo AKR šalims partnerėms, kurį pateikė Neena Gill. |
| --- | --- |

Klausimas, į kurį atsakoma žodžiu, Nr. 1 dėl Afrikos ir ES energetikos partnerystės rezultatų ir ES kovos su klimato kaita finansavimo AKR šalims partnerėms, kurį pateikė Neena Gill.

| | Klausimas, į kurį atsakoma žodžiu, Nr. 2 dėl AKR šalių dalyvavimo įgyvendinant ES diplomatijos klimato kaitos srityje strategiją, kurį pateikė Jo Leinen. |
| --- | --- |

Klausimas, į kurį atsakoma žodžiu, Nr. 2 dėl AKR šalių dalyvavimo įgyvendinant ES diplomatijos klimato kaitos srityje strategiją, kurį pateikė Jo Leinen.

| | Klausimas, į kurį atsakoma žodžiu, Nr. 3 dėl būtiniausių pajėgumų sukūrimo siekiant užtikrinti Centrinės Afrikos Respublikos, Kongo Demokratinės Respublikos ir Pietų Sudano sveikatos sektoriaus savarankiškumą, kurį pateikė Enrique Guerrero Salomo. |
| --- | --- |

Klausimas, į kurį atsakoma žodžiu, Nr. 3 dėl būtiniausių pajėgumų sukūrimo siekiant užtikrinti Centrinės Afrikos Respublikos, Kongo Demokratinės Respublikos ir Pietų Sudano sveikatos sektoriaus savarankiškumą, kurį pateikė Enrique Guerrero Salomo.

| | Klausimas, į kurį atsakoma žodžiu, Nr. 5 dėl Europos Sąjungos skubiosios pagalbos Afrikai patikos fondo, kurį pateikė Norbert Neuser. |
| --- | --- |

Klausimas, į kurį atsakoma žodžiu, Nr. 5 dėl Europos Sąjungos skubiosios pagalbos Afrikai patikos fondo, kurį pateikė Norbert Neuser.

| | Klausimas, į kurį atsakoma žodžiu, Nr. 7 dėl AKR ir ES santykių ir kovos su korupcija, kurį pateikė Thierry Cornillet (pavaduojant Nathalie Griesbeck). |
| --- | --- |

Klausimas, į kurį atsakoma žodžiu, Nr. 7 dėl AKR ir ES santykių ir kovos su korupcija, kurį pateikė Thierry Cornillet (pavaduojant Nathalie Griesbeck).

| | Klausimas, į kurį atsakoma žodžiu, Nr. 8 dėl tausios arba atsakingos žuvininkystės susitarimo su AKR valstybėmis, kurį pateikė Halifa Sallah (Gambija). |
| --- | --- |

Klausimas, į kurį atsakoma žodžiu, Nr. 8 dėl tausios arba atsakingos žuvininkystės susitarimo su AKR valstybėmis, kurį pateikė Halifa Sallah (Gambija).

| | Klausimas, į kurį atsakoma žodžiu, Nr. 9 dėl AKR ir ES partnerystės įgyvendinimo, kurį pateikė Catherine Bearder. |
| --- | --- |

Klausimas, į kurį atsakoma žodžiu, Nr. 9 dėl AKR ir ES partnerystės įgyvendinimo, kurį pateikė Catherine Bearder.

| | Klausimas, į kurį atsakoma žodžiu, Nr. 11 dėl padėties Burundyje, kurį pateikė Maria Heubuch (pavaduojant Bodilą Valero). |
| --- | --- |

Klausimas, į kurį atsakoma žodžiu, Nr. 11 dėl padėties Burundyje, kurį pateikė Maria Heubuch (pavaduojant Bodilą Valero).

Klausimus Nr. 4, 6 ir 10 pateikę asmenys nedalyvavo.

7.   Veiksmai, kurių ėmėsi Komisija, atsižvelgdama į 36-osios Jungtinės parlamentinės asamblėjos sesijos metu priimtas rezoliucijas

Komisijos narys N. Mimica nurodė, kad Komisija pateikė pastabas dėl šių Kotonu (Beninas) priimtų rezoliucijų: dėl kovos su kibernetiniais nusikaltimais ir prekyba narkotikais; dėl mažųjų ir vidutinių įmonių (MVĮ) plėtros kaip AKR valstybių ekonomikos pertvarkos pagrindo; dėl kovos su destabilizuojančiu neteisėtos prekybos laukiniais augalais ir gyvūnais poveikiu AKR valstybėse ir skatinimo įgyvendinti ES kovos su neteisėta prekyba laukiniais augalais ir gyvūnais veiksmų plano išorės aspektą, taip pat dėl skubių rezoliucijų dėl populizmo augimo poveikio globalizacijai ir dėl klimato kaitos poveikio, visų pirma mažoms besivystančioms salų valstybėms. Šios tolesnės pastabos buvo aptartos per atitinkamus komiteto posėdžius.

8.   „Brexit’o“ poveikis AKR ir ES partnerystei

Diskusijos nepriimant rezoliucijos su baroniene Patricia Scotland, Tautų Sandraugos sekretoriato generaline sekretore.

Tautų Sandraugos generalinė sekretorė baronienė Patricia Scotland pažymėjo AKR ir ES jungtinės parlamentinės asamblėjos svarbą ir atkreipė dėmesį į dabartinį vaisingą AKR šalių ir Tautų Sandraugos bendradarbiavimą. Ji priminė, kad 40 AKR valstybių taip pat Tautų Sandraugos narės ir jas sieja daug panašių dalykų, pavyzdžiui, artimi istoriniai ryšiai, kalba ir bendroji teisė. Ji kalbėdama daug dėmesio skyrė „Brexit‘o“ poveikiui prekybai, kuris galiausiai priklausys nuo būsimų Jungtinės Karalystės santykių su ES pobūdžio. Baronienė Patricia Scotland paaiškino, kaip Tautų Sandrauga galėtų ateityje bendradarbiauti su AKR, ir paminėjo galimybę plėsti esamas bendradarbiavimo sritis ir stiprinti partnerystę.

Kalbėjo: Alpha Ousmane (Burkina Faso), Michael Gahler, Halifa Baboucar Sallah (Gambija), David Martin, Louis Straker (Sent Vinsentas ir Grenadinai), Catherine Bearder, Clifford Andre (Seišeliai), Mathew Sahr Nyuma (Siera Leonė), Adjedoue Weidou (Čadas), Joachim Zeller, Jomo Mfanawemakhosi Dlamini (Esvatinio Karalystė), Neena Gill, Pedro Silva Pereira, Julie Ward, Mauricia Thomas-Francis (Sent Lusija), Sebastian C. Kopulande (Zambija) ir Jo Leinen.

Keletas narių iš AKR valstybių išreiškė susirūpinimą dėl „Brexit‘o“ poveikio prekybai, AKR šalių prekių eksportui ir kilmės taisyklių. Taip pat pateikta klausimų dėl „Brexit‘o“ poveikio finansiniams ištekliams, kurie numatyti vystymuisi ir techninei pagalbai.

9.   Moterų forumas

Viena iš forumo pirmininkų Julie Ward pristatė išvadas, kuriose daugiausia dėmesio skirta kovai su prekyba moterimis ir mergaitėmis Europoje ir AKR šalyse. Nariai buvo informuoti apie konkrečią padėtį Rumunijoje, kur vis daugiau moterų ir mergaičių tampa prekybos žmonėmis seksualiniais bei darbo tikslais ir prekybos organais aukomis. Nepaisant to, kad egzistuoja tinkama teisinė sistema, Rumunijos valdžios institucijoms kyla sunkumų kovojant su nusikalstamomis gaujomis, užsiimančiomis minėta prekyba. Buvo pasiūlyta, kad šis klausimas toliau būtų aptariamas politiniuose arba socialiniuose komitetuose.

Kalbėjo: Halifa Baboucar Sallah (Gambija), Tulia Ackson (Tanzanija).

(Posėdis baigtas 18.43 val.)

Joseph OWONA KONO

Louis MICHEL

Pirmininkai

Patrick I. GOMES

José Javier FERNÁNDEZ FERNÁNDEZ(laikinai einantis pareigas)

Generaliniai sekretoriai

---

| 8.10.2020 | LT | Europos Sąjungos oficialusis leidinys | C 334/5 |
| --- | --- | --- | --- |

8.10.2020

LT

Europos Sąjungos oficialusis leidinys

C 334/5

---

2019 M. KOVO 19 D., ANTRADIENIO, RYTINIO POSĖDŽIO PROTOKOLAS

(2020/C 334/02)

TURINYS

| 10. | Ar mūsų ekonomikos modelis suderinamas su kova su klimato kaita? | 5 |
| --- | --- | --- |

10.

| 11. | Skubus klausimas Nr. 1. Spręstini klausimai ir sunkumai, susiję su teisės normomis Europos Sąjungoje ir AKR valstybėse | 5 |
| --- | --- | --- |

11.

| 12. | Atsinaujinančiųjų išteklių energijos teikiamos galimybės skatinant darnų ekonomikos vystymąsi AKR šalyse, ypač atokiuose regionuose | 6 |
| --- | --- | --- |

12.

| 13. | Bendro mokyklos nebaigusių vaikų, paauglių ir jaunuolių skaičiaus mažinimas AKR šalyse | 6 |
| --- | --- | --- |

13.

2019 M. KOVO 19 D., ANTRADIENIO, RYTINIO POSĖDŽIO PROTOKOLAS

Posėdis pradėtas 9.00 val.

PIRMININKAVO Joseph OWONA KONO

Vienas iš pirmininkų

10.   Ar mūsų ekonomikos modelis suderinamas su kova su klimato kaita?

Diskusijos nepriimant rezoliucijos, dalyvauja buvęs Jungtinių Tautų bendrosios klimato kaitos konvencijos (UNFCCC) vykdomasis sekretorius Yvo de Boer

Yvo de Boer, buvęs Jungtinių Tautų bendrosios klimato kaitos konvencijos (UNFCCC) vykdomasis sekretorius, pristatė diskusiją nepriimant rezoliucijos dėl mūsų ekonomikos modelio suderinamumo su kova su klimato kaita, ir pabrėžė, kad, nepaisant labai sumažėjusios atsinaujinančiosios energijos kainos, anglies dioksido išmetimo rodikliai yra kaip niekada dideli.

Jo pranešime didžiausias dėmesys buvo skiriamas tam, ką politikai gali padaryti, siekdami veiksmingai įgyvendinti Paryžiaus susitarimą. Iki šiol šį susitarimą pasirašė 180 valstybių, tačiau tik 16 turi tikslines strategijas jo tikslams pasiekti. Viena iš priežasčių – tai, jog vyriausybės laikosi pozicijos, kad jos turi panaikinti skurdą skatindamos ekonomikos augimą, ir technologijos dažnai yra brangios pradiniu etapu. Jo nuomone, politikos formuotojai turėtų reikalauti sistemingai vertinti investicijų tvarumą, taip pat pradinės investicijos į technologijas, kurios reikalingos energijai iš atsinaujinančiųjų išteklių gaminti, turėtų būti finansiškai remiamos tiek viešosiomis, tiek donorų lėšomis. Gera žinia yra tai, kad anksčiau nenorėjusių dalyvauti valstybių, pavyzdžiui, Kinijos ir Indijos, pasiekimai labai auga joms stengiantis tapti tvarios ekonomikos valstybėmis.

Kalbėjo: Alpha Ousmane (Burkina Fasas), Theodor Dumitru Stolojan, Jo Leinen, Lucie Milebou-Aubusson (Gabonas), Catherine Bearder, Halifa Baboucar Sallah (Gambija), Maria Heubuch, Michel Kamano (Gvinėja), Lídia Senra Rodríguez, Moses Cheboi (Kenija), Raphael Joseph Mhone (Malavis), Louis Joseph Manscour, Amadou Dioffo (Nigeris), Faumuina Liuga (Samoa), Carlos Zorrinho, Clifford Andre (Seišeliai), Mathew Sahr Nyuma (Siera Leonė), Andre Misiekaba (Surinamas), Michael Gahler, Ahamada Soukouna (Malis), Ana Rita Geremias Sithole (Mozambikas), Price Cyprien (Haitis), Louis Michel, Domenico Rosa (Europos Komisija).

Nariai sutiko, kad dabartinis ekonomikos modelis, grindžiamas neribojamu gėrybių vartojimu, trukdo darniam vystymuisi ir kelia pavojų žmonijos išgyvenimui. Todėl gyvybiškai svarbu pritaikyti ekonomikos modelį taip, kad jis būtų suderinamas su kova su klimato kaita ir darnaus vystymosi tikslais.

11.   Skubus klausimas Nr. 1. Spręstini klausimai ir sunkumai, susiję su teisės normomis Europos Sąjungoje ir AKR valstybėse

Tiek AKR atstovai, tiek ES atstovai aiškiai sutarė, kad pagarba teisės viršenybei yra bet kurios gerai veikiančios demokratijos kertinis akmuo ir kad tai yra svarbiausias veiksnys siekiant puoselėti ir ginti žmogaus teises ir laisves.

Kai kurie nariai kalbėjo apie iššūkius, susijusius su teisės viršenybe, patiriamus Europoje ir AKR valstybėse, kaip antai mažesnė erdvė pilietinės visuomenės veiklai, žiniasklaidos laisvės ir saviraiškos laisvės apribojimai, melagingos naujienos ir populizmas, pernelyg didelė užsienio įtaka rinkimams, korupcija ir vyriausybių arba kitų valdžios institucijų piktnaudžiavimas valdžia.

Komorų atstovas pateikė priešrinkiminės padėties apžvalgą šalyje ir pažymėjo, kad trūksta demokratinio skaidrumo, taip pat paprašė, kad jo pareiškimas šiuo klausimu būtų įrašytas į protokolą.

Kalbėjo: Alpha Ousmane (Burkina Fasas), Frank Engel, Oumouri Mmadi Hassani Oumouri (Komorai), Juan Fernando Lopez Aguilar, Agnima Alain-Michel Lobognon (Dramblio Kaulo Krantas), Halifa Baboucar Sallah (Gambija), Lídia Senra Rodríguez, Nicolas Bay, Michael Gahler, Clifford Andre (Seišeliai), Julie Ward, Adjedoue Weidou (Čadas), Jacob L. Oulanyah (Uganda), Loius Michel, Marius Yaya Doumba (Kamerūnas), Domenico Rosa (Europos Komisija).

Nariai pabrėžė, koks svarbus tvirtesnis bendradarbiavimas siekiant išspręsti šias problemas ir kaip svarbu išlaikyti pagarbą teisės viršenybei būsimame AKR ir ES susitarime.

Ekonomikos plėtros, finansų ir prekybos komitetas

Pranešėjai: Clifford Andre (Seišeliai) ir Željana Zovko

Nariai palankiai įvertino laiku pateiktą pranešimą dėl prieigos prie įperkamos, patikimos, tvarios ir modernios energijos užtikrinimo visiems, vadovaujantis klimato politika ir Paryžiaus susitarimo tikslais. Pranešime pateikiama nemažai rekomendacijų ir novatoriškų ES ir AKR valstybių bendradarbiavimo būdų siekiant plėtoti AKR valstybių partnerių tvarios energijos potencialą, visų pirma atokiuose regionuose. Jame taip pat raginama įtraukti daugelį sričių, apimančių susirūpinimą keliančius klausimus, ir užtikrinti prieigą prie atsinaujinančios, įperkamos ir efektyvios energijos.

Kalbėjo: Marius Yaya Doumba (Kamerūnas), Stefan Gehrold, Davy Victorien Yama (Centrinės Afrikos Respublika), Thierry Cornillet, Jo Leinen, Halifa Baboucar Sallah (Gambija), Michel Kamano (Gvinėja), Federico Abaga Ondo (Pusiaujo Gvinėja), Price Cyprien (Haitis), Lídia Senra Rodríguez, Moses Cheboi (Kenija), Raphael Joseph Mhone (Malavis), Joachim Zeller, Amadou Dioffo (Nigeris), Mauricia Thomas-Francis (Sent Lusija), Faumuina Liuga (Samoa), Norbert Neuser, Adjedoue Weidou (Čadas), Babiker Mohamed Tom Bakhit Dafaalla (Sudanas), Maria Heubuch, Siaosi Ofa Ki Vahafolau Sovaleni (Tonga), Domenico Rosa (Europos Komisija).

Pranešėjai Clifford Andre ir Frank Engel, pakeitęs Željaną Zovko, užbaigė diskusijas.

Socialinių reikalų ir aplinkos komitetas

Pranešėjai: Joseph Yopy Yopy (Papua Naujoji Gvinėja) ir Laura Agea

Joseph Yopy Yopy (Papua Naujoji Gvinėja), vienas iš pranešėjų, pristatė pranešimą.

Siekiant sumažinti per anksti mokyklą paliekančių mokinių skaičių, itin svarbu decentralizuoti vietos finansų įstaigų teikiamą paramą; tada minėta parama galėtų veiksmingiau pasiekti mokyklas, kurioms šios paramos labiausiai reikia. Siekiant paskatinti jaunimą nemesti mokyklos, buvo pasiūlyta ir kitų sprendimų: papildomai prie tinkamos infrastruktūros užtikrinimo galima būtų padidinti mokyklų patrauklumą teikiant nemokamą maitinimą, įtraukiant papildomą veiklą, pavyzdžiui, sportą, taip pat užtikrinant tinkamus higienos reikmenis ir tualetų atskyrimą, kad paauglės mergaitės nenustotų lankyti mokyklos dėl jaučiamos gėdos. Be to, pabrėžta, kad reikalingas privalomas pradinis ir vidurinis išsilavinimas, taip pat neformalusis švietimas, pavyzdžiui, profesinis mokymas kiekvienam, teikiamas tiek pagal formaliąją mokyklų sistemą, tiek jai nepriklausančiomis priemonėmis.

Kalbėjo: Alpha Ousmane (Burkina Fasas), Stefan Gehrold, Davy Victorien Yama (Centrinės Afrikos Respublika), Norbert Neuser, Agnima Alain-Michel Lobognon (Dramblio Kaulo Krantas), Jomo M. Dlamini (Esvatinio Karalystė), Catherine Bearder, Halifa Baboucar Sallah (Gambija), Louis Michel, Ben Abdallah Banda (Gana), Maria Heubuch, Price Cyprien (Haitis), Margaret Kamar (Kenija), Heather Mwiza Sibungo (Namibija), Amadou Dioffo (Nigeris), Lídia Senra Rodríguez, Faumuina Liuga (Samoa), Papa Babou Ndiaye (Senegalas), Clifford Andre (Seišeliai), Julie Ward, Mathew Sahr Nyuma (Siera Leonė), Adjedoue Weidou (Čadas), Michael R. Nyambuya (Zimbabvė), Sebastian Kopulande (Zambija), Domenico Rosa (Europos Komisija).

Joseph Yopy Yopy (Papua Naujoji Gvinėja), vienas iš pranešėjų, užbaigė diskusijas.

Užbaigdamas rytinį posėdį vienas iš pirmininkų Joseph Owona Kono padėkojo vienam iš pirmininkų Louisui Micheliui už jo ilgalaikį darbą Asamblėjoje. Vienas iš pirmininkų Louis Michel padėkojo dalyvaujantiems nariams ir pabrėžė ES įsipareigojimus AKR valstybių atžvilgiu bei savo ryžtą tęsti savo įsipareigojimus šiuo požiūriu, netgi palikus aktyvų politinį gyvenimą, taip pat palinkėjo visapusiškos sėkmės būsimų AKR ir ES santykių srityje.

(Posėdis baigtas 13.03 val.)

Joseph OWONA KONO

Louis MICHEL

Pirmininkai

Patrick I. GOMES

José Javier FERNÁNDEZ FERNÁNDEZ(laikinai einantis pareigas)

Generaliniai sekretoriai

---

| 8.10.2020 | LT | Europos Sąjungos oficialusis leidinys | C 334/8 |
| --- | --- | --- | --- |

8.10.2020

LT

Europos Sąjungos oficialusis leidinys

C 334/8

---

2019 M. KOVO 19 D., ANTRADIENIO POPIETĖS, POSĖDŽIO PROTOKOLAS

(2020/C 334/03)

TURINYS

| 14. | Skubus klausimas Nr. 2. Nusikaltimai aplinkai | 8 |
| --- | --- | --- |

14.

| 15. | AKR ir ES partnerystės strateginė reikšmė ir mastas | 9 |
| --- | --- | --- |

15.

| 16. | Pasaulinio susitarimo dėl migracijos įgyvendinimas | 9 |
| --- | --- | --- |

16.

| 17. | Pranešimas dėl Jaunimo konferencijos | 9 |
| --- | --- | --- |

17.

2019 M. KOVO 19 D., ANTRADIENIO POPIETĖS, POSĖDŽIO PROTOKOLAS

Posėdis pradėtas 15.02 val.

PIRMININKAVO Juan Fernando LOPEZ AGUILAR

Laikinai einantis pareigas vienas iš pirmininkų

14.   Skubus klausimas Nr. 2. Nusikaltimai aplinkai

AKR ir ES nariai, atstovaujantys įvairioms politinėms pažiūroms, pabrėžė, kaip svarbu imtis griežtesnių veiksmų kovojant su nusikaltimais aplinkai. Tai būtina siekiant apsaugoti biologinę įvairovę, ekosistemas ir sušvelninti klimato kaitos pasekmes, taip pat siekiant apsaugoti žmonių pragyvenimo šaltinius ir sveikatą. Tai svarbu ir kovojant su kitų rūšių organizuotu nusikalstamumu, su kuriuo nusikaltimai aplinkai dažnai būna susiję. Nariai pabrėžė, kad reikalinga sutarta tokių nusikaltimų apibrėžtis, nes dabar jos nėra.

Nors pateikta pastaba, kad būtina laikytis aiškaus neteisėtos ir teisėtos veiklos atskyrimo principo, kai kurie nariai manė, kad reikia taikyti labiau holistinį požiūrį į aplinkai žalingą veiklą. Be kitų veiklos rūšių paminėta neteisėta žvejyba ir atliekų šalinimas.

Be to, itin didelis dėmesys skirtas nusikaltimams jūrų aplinkai. Nukentėjusių AKR valstybių atstovai pateikė padarytos žalos, dabar taikomų priemonių ir tolesnių priemonių, kurių reikės, ataskaitas.

Nariai pabrėžė, kad reikalinga parama AKR valstybių kovos su nusikaltimais aplinkai pajėgumams.

Keletas narių ragino taikyti griežtesnes sankcijas, taip pat iškėlė mintį, kad nusikaltimų žmonijai apibrėžtis turėtų būti išplėsta ir apimti nusikaltimus aplinkai.

Kalbėjo: Alpha OUSMANE (Burkina Fasas), Stefan GEHROLD, Halifa Baboucar SALLAH (Gambija), Jo LEINEN, Ben Abdallah BANDA (Gana), Catherine BEARDER, Federico ABAGA DUDO (Pusiaujo Gvinėja), Maria HEUBUCH, Price CYPRIEN (Haitis), Moses CHEBOI (Kenija), Joachim ZELLER, Clifford ANDRE (Seišeliai), Louis Joseph MANSCOUR, Andre MISIEKABA (Surinamas), Jacob L. OULANYAH (Uganda), Lucie MILEBOU-AUBUSSON (Gabonas), Babiker MOHAMED TOM BAKHIT DAFAALLA (Sudanas).

Komisija: Domenico Rosa

Clifford André (Seišeliai) ir Julie Ward užbaigė diskusijas.

Diskusijos pabaigoje seras Louis H. STRAKER pateikė pastabą dėl padėties šalyse, nukentėjusiose nuo ciklono „Idai“. Halifa Baboucar SALLAH pritarė jo pastabai. Po šių pastabų pirmininkai nusprendė paskelbti bendrą pareiškimą spaudai dėl tragiškų minėto ciklono padarinių.

Politinių reikalų komitetas

Pranešėjai: Sebastian Kopulande (Zambija) ir David Martin (pakeitė Marią Areną)

Daugelis narių pritarė minčiai, kad pagal dabartinę partnerystę nesilaikoma jos pažadų visa apimtimi ir kad pranešimas turėtų tapti informacijos šaltiniu, kuriuo turėtų naudotis derybininkai, besiderantys dėl būsimos tvirtesnės partnerystės. Pagal šią tvirtesnę partnerystę turėtų būti nustatyti aiškūs kriterijai, o galutiniai rezultatai turėtų būti matuojami pagal skurdo sumažinimą. AKR ir ES partnerystės šalys sudaro 50 proc. JT valstybių narių, todėl pagal šią partnerystę turėtų būti sprendžiami tikri visuotiniai klausimai, kaip antai Darbotvarkė iki 2030 m., Paryžiaus klimato susitarimas, tarptautinis mokesčių slėpimas bei daugiašalės ir taisyklėmis pagrįstos visuotinės tvarkos gynimas. AKR nariai išreiškė susirūpinimą dėl tebesitęsiančio AKR valstybių grupės ir ES galių disbalanso ir galimo perėjimo prie būsimos partnerystės „regionalizavimo“.

Kalbėjo: Alpha OUSMANE (Burkina Fasas), Michael GAHLER, Halifa Baboucar SALLAH (Gambija), Carlos ZORRINHO, Michel KAMANO (Gvinėja), Federico ABAGA DUDO (Pusiaujo Gvinėja), Price CYPRIEN (Haitis), Maria HEUBUCH, Margaret KAMAR (Kenija), Ahamada SOUKOUNA (Malis), Clifford ANDRE (Seišeliai), Joachim ZELLER, Adjedoue WEIDOU (Čadas), Jacob L. OULANYAH (Uganda), Ben Abdallah BANDA (Gana).

Komisija: Domenico Rosa

Pranešėjai: Sebastian Kopulande (Zambija) ir David Martin užbaigė diskusijas.

AKR generalinis sekretorius: Patrick I. GOMES, seras Louis H. STRAKER.

Svarbiausios diskusijos dalyvaujant Londono Karalienės Marijos universiteto teisės profesorei Elspeth Guild.

Labai gausi AKR ir EP narių dauguma kalbėjo apie Pasaulinio susitarimo dėl saugios, tvarkingos ir teisėtos migracijos (angl. GCM) privalumus ir apgailestavo, kad ne visos ES valstybės narės balsavo už jį. Nariai pripažino nacionalinių teisės aktų, tarptautinių susitarimų, žmogaus teisių ir etikos derinio sudėtingumą globalizuotame pasaulyje, kuriame didėja nelygybė ir esama demografinio augimo disbalanso tarp žemynų. Tačiau migracijos politika turėtų būti grindžiama realiais faktais, o ne nuomonėmis ir melagingomis naujienomis (kurios gali būti iškraipytos rinkimų tikslais). Dauguma narių taip pat sutiko, kad, siekiant spręsti uždavinius, susijusius su migracijos reiškiniu, vadovaujantis bendradarbiavimo ir bendro intereso principais, būtina bendra atsakomybė. Geras valdymas, žmogaus teisės ir vystymasis yra tarpusavyje susiję, o Afrikos industrializacija bus svarbiausias veiksnys. Galima būtų daugiau nuveikti, siekiant sustabdyti prekybą žmonėmis, tačiau sykiu ES turėtų didinti teisėtos migracijos galimybes.

Nariai prašė įtraukti Pasaulinį susitarimą dėl saugios, tvarkingos ir teisėtos migracijos į būsimą AKR ir ES partnerystės susitarimą.

Profesorė Elspeth Guild užbaigė diskusiją, pateikdama Eurostato duomenis, rodančius, kad dauguma į ES atvykstančių migrantų nėra kilę iš AKR valstybių.

Kalbėjo: Michael GAHLER, Halifa Baboucar SALLAH (Gambija), Juan Fernando LÓPEZ AGUILAR, Michel KAMANO (Gvinėja), Nathalie GRIESBECK, CYPRIEN (Haitis), Moses CHEBOI (Kenija), Ahamada SOUKOUNA (Malis), Nicolas BAY, Pedro SILVA PEREIRA, Julie WARD, Carlos ZORRINHO, Adjedoue WEIDOU (Čadas), Jacob L. OULANYAH (Uganda), Ben Abdallah BANDA (Gana).

Komisija: Domenico Rosa

17.   Pranešimas dėl Jaunimo konferencijos

Vienas iš pirmininkų ir konferencijos pirmininkai André Clifford (Seišeliai) ir Julie Ward suteikė žodį dviem jauniesiems dalyviams iš Rumunijos, Madalinai Huzum ir Tudorui Drujescu, kad jie pateiktų minėto renginio rezultatų ataskaitą.

Jaunimo konferencija buvo skirta jaunųjų europiečių protestams dėl klimato kaitos ir galimam jų poveikiui būsimiems Europos Parlamento rinkimams. Šioje konferencijoje dalyvavo daug jaunųjų rumunų, kurie keitėsi nuomonėmis su nariais draugiškoje ir neoficialioje aplinkoje. Dalyviai išreiškė susirūpinimą dėl planetos ateities ir pažymėjo, kad vyriausybių kovos su pasauliniu atšilimu veiksmai vis dar dideliu mastu nepakankami. Jie taip pat atkreipė dėmesį į tai, kad net srityse, kurios jau įgyvendintos, kaip antai antrinis perdirbimas, dažnai esama trūkumų ir spragų, ir kaip pavyzdį pateikė duomenis apie žemą iš plastiko pagamintų medžiagų antrinio panaudojimo lygį. Be to, jie pabrėžė tai, kad jaunimas visada dalyvauja įgyvendinant nedidelio masto projektus, bet su juo apskritai nesikonsultuojama rengiant kovos su klimato kaita bendrąsias programas ir strateginius planus.

(Posėdis baigtas 18.56 val.)

Joseph OWONA KONO

Juan Fernando LÓPEZ AGUILAR

Pirmininkai

Patrick I. GOMES

José Javier FERNÁNDEZ FERNÁNDEZ(laikinai einantis pareigas)

Generaliniai sekretoriai

---

| 8.10.2020 | LT | Europos Sąjungos oficialusis leidinys | C 334/11 |
| --- | --- | --- | --- |

8.10.2020

LT

Europos Sąjungos oficialusis leidinys

C 334/11

---

2019 M. KOVO 20 D., TREČIADIENIO, RYTINIO POSĖDŽIO PROTOKOLAS

(2020/C 334/04)

TURINYS

| 18. | Namibijos industrializacijos, prekybos ir MVĮ vystymosi reikalų ministro Tjekero Tweya, einančio AKR Tarybos pirmininko pareigas, pranešimas | 11 |
| --- | --- | --- |

18.

| 19. | Rumunijos valstybės sekretorės, užsienio reikalų ministrės Marios Magdalenos Grigore, einančios ES Tarybos pirmininko pareigas, pranešimas | 11 |
| --- | --- | --- |

19.

| 20. | Klausimų Tarybai valanda | 11 |
| --- | --- | --- |

20.

| 21. | Diskusijos su Taryba pagal „prašau žodžio“ principą | 12 |
| --- | --- | --- |

21.

| 22. | Rumunija ir AKR šalys. Bendradarbiavimas pasaulinėje arenoje | 12 |
| --- | --- | --- |

22.

| 23. | Ekonominių ir socialinių partnerių pranešimas | 13 |
| --- | --- | --- |

23.

2019 M. KOVO 20 d., TREČIADIENIO, RYTINIO POSĖDŽIO PROTOKOLASS

Posėdis pradėtas 9.02 val.

PIRMININKAVO Joseph OWONA KONO,

vienas iš pirmininkų

18.   Namibijos industrializacijos, prekybos ir MVĮ vystymosi reikalų ministro Tjekero Tweya, einančio AKR Tarybos pirmininko pareigas, pranešimas

Namibijos industrializacijos, prekybos ir MVĮ vystymosi reikalų ministras Tjekero Tweya, einantis AKR Tarybos pirmininko pareigas, pabrėžė AKR ir ES partnerystės unikalumą ir pažymėjo, kad svarbu ją išsaugoti suteikiant jai naują prasmę ir papildant turinį. Jis dar kartą patvirtino Namibijos įsipareigojimą AKR partnerystės labui. Jis taip pat pasakė, kad Namibija tiki daugiašališkumu ir daugiašališkumo metodu ieškant konfliktų sureguliavimo būdų. Jis tęsė savo pranešimą ir papasakojo apie Namibijos pastangas, dedamas siekiant stiprinti tarpžemyninį bendradarbiavimą politikos, ekonomikos ir prekybos srityse. Ministras taip pat pristatė šalies pastangas kurti naujas ir kokybiškas darbo vietas vietos, regionų, nacionaliniu ir žemyno lygmeniu sudarant palankias sąlygas, t. y. visų pirma užtikrinant atitinkamą teisinę ir reguliavimo sistemą, lengvą prieigą prie kreditų vietos verslininkams ir MVĮ, ypač naujai įsteigtoms įmonėms, prieigą prie infrastruktūros ir energetikos tinklų, vidaus paklausą skatinančias ekspansines vidaus ekonomikos politikos priemones ir galimybes patekti į eksporto rinkas be muitų ir be kvotų. Jis pabrėžė, kad svarbu gaminti prekes ir teikti paslaugas, turinčias didelę vietos lygmens pridėtinę vertę, ir ne tik išgauti žaliavas bei jas siųsti į kitą vietą perdirbimui ir naudojimui. Ministras taip pat paminėjo Pietų Afrikos vystymosi bendrijos (SADC) regioninės partnerystės svarbą ir galimą ES ir SADC ekonominės partnerystės susitarimo pridėtinę vertę skatinant vystymąsi.

19.   Rumunijos valstybės sekretorės, užsienio reikalų ministrės Marios Magdalenos Grigore, einančios ES Tarybos pirmininko pareigas, pranešimas

Rumunijos valstybės sekretorė, užsienio reikalų ministrė Maria Magdalena Grigore, einanti ES Tarybos pirmininko pareigas, pristatė pagrindinius, ES nuomone, ES ir AKR valstybių grupės santykių prioritetus. Jie, be kita ko, apima Paryžiaus susitarimo klimato politikos srityje įgyvendinimą, susitarimą baigus galioti Kotonu susitarimui dėl AKR ir ES bendradarbiavimo, jaunimo, migracijos ir saugumo klausimus.

20.   Klausimų Tarybai valanda

AKR Tarybai buvo pateikti 9 klausimai, o ES Tarybai – 5 klausimai.

Tjekero Tweya AKR Tarybos vardu atsakė į šiuos klausimus raštu ir papildomus klausimus:

Klausimo Nr. 1 autorius nedalyvavo.

Klausimas Nr. 2 dėl bendradarbiavimo civilinės metrikacijos klausimais, kurį pateikė Natalie Griesbeck (pavadavo Thierry Cornillet).

Papildomas klausimas dėl to, kurios atitinkamos šalys yra pasirengusios bendradarbiauti su ES ryšium su atitinkamomis šalimis.

Klausimas Nr. 3 dėl AKR ir ES partnerystės įgyvendinimo, kurį pateikė Natalie Griesbeck (pavadavo Catherine Bearder);

Klausimo Nr. 4 autorius nedalyvavo.

Klausimo Nr. 5 autorius nedalyvavo.

Klausimas Nr. 6. dėl LGBTIQ+ asmenų Tanzanijoje apsaugos, kurį pateikė Julie Ward.

Klausimas Nr. 7 dėl padėties Gabone, kurį pateikė Jo Leinen.

Papildomas klausimas apie galimą AS ir ES indėlį siekiant palengvinti politinės krizės Gabone sureguliavimą.

Klausimo Nr. 8 autorius nedalyvavo.

Klausimas Nr. 9 dėl AKR šalių bendradarbiavimo kovojant su priklausomybės sindromu, kurį pateikė Halifa Sallah (Gambija).

Maria Magdalena Grigore ES Tarybos vardu atsakė į šiuos klausimus:

Klausimo Nr. 10 autorius nedalyvavo.

Klausimo Nr. 11 autorius nedalyvavo.

Klausimas Nr. 12 dėl būsimų AKR ir ES santykių ir tarptautinės konkurencijos, kurį pateikė Nathalie Griesbeck.

Klausimo Nr. 13 autorius nedalyvavo.

Klausimas Nr. 14 dėl Europos patikos fondo Afrikai, kurį pateikė Halifa Sallah (Gambija).

21.   Diskusijos su Taryba pagal „prašau žodžio“ principą

Narių klausimai ir pastabos daugiausia buvo susiję su Kotonu susitarimu ir tuo, kokių veiksmų reikėtų imtis susitarimui nustojus galioti, AKR ir ES santykių parlamentiniam aspektui, Afrikos žemyno laisvosios prekybos susitarimui, priemonėms, kuriomis būtų skatinama AKR šalių industrializacija, pažangai mažinant skurdą Senegale, ciklono IDAI padarytai didžiulei žalai Malavyje, Mozambike ir Zimbabvėje, taip pat svarstymams apie tai, ar reikia peržiūrėti intervencijas Haityje, kad jomis realiai būtų galima pakeisti gyvenimo sąlygas.

Kalbėjo: Halifa Sallah (Gambija), Mmadi Hassani (Komorai), Norbert Neuser, Adjedoue Weidou (Čadas), Michel Kamano (Gvinėja), Clifford Andre (Seišeliai), Price Cyprien (Haitis), Ben Abdallah Banda (Gana), Stefan Gehrold, Jomo Mfanawemakhosi Dlamin (Esvatinio Karalystė), Raphael Mhone (Malavis), Agnima Alain-Michel Lobognon (Dramblio Kaulo Krantas), Jacob Oulanyah (Uganda),

Tjekero Tweya AKR Tarybos vardu ir Maria Magdalena Grigore ES Tarybos vardu atsakė į šiuos klausimus.

22.   Rumunija ir AKR šalys. Bendradarbiavimas pasaulinėje arenoje

Keitimasis nuomonėmis su Rumunijos užsienio reikalų ministru Teodoru Meleşcanu

Ministras T. Meleşcanu atkreipė dėmesį į Rumunijos indėlį į JT taikos palaikymo misijas Haityje ir Malyje. Jis pabrėžė Rumunijos įsipareigojimą siekti veiksmingo daugiašališkumo ir paminėjo, kad Rumunija šiuo metu yra šalis kandidatė, siekianti gauti nenuolatinę vietą JT Saugumo Taryboje.

Nariai pripažino, kad Rumunijoje valdant komunistiniam režimui Rumunijos universitetuose buvo priimami studijuoti studentai iš Afrikos. Jie paragino imtis tolesnių veiksmų, kad toks bendradarbiavimas būtų atgaivintas. Veiksmai klimato kaitos srityje taip pat buvo nurodyti kaip svarbi sritis, kuriai reikia skirti daugiau dėmesio.

Kalbėjo: Michael Gahler, Halifa Baboucar Sallah (Gambija), Julie Ward, Moses Cheboi (Kenija), Louis Straker (Sent Vinsentas ir Grenadinai), Clifford Andre (Seišeliai), Stefan Gehrold, Agathon Rwasa (Burundis), Michael Reuben Nyambuya (Zimbabvė), Jacob Oulanyah (Uganda), Babiker Mohamed Tom Bakhit Dafaalla (Sudanas), Salomào Luheto Xirimbimbi (Angola), Adjedoue Weidou (Čadas), Michel Kamano (Gvinėja), Mmadi Hassani (Komorai).

PIRMININKAVO Clifford Andre (Seišeliai)

23.   Ekonominių ir socialinių partnerių pranešimas

AKR šalių ir ES tęstinio darbo komiteto pirmininko, Europos ekonomikos ir socialinių reikalų komiteto nario Jaroslawo Mulewiczo pristatymas

AKR šalių ir ES tęstinio darbo komiteto pirmininkas, Europos ekonomikos ir socialinių reikalų komiteto narys Jaroslaw Mulewicz pristatė pranešimą. Jis pabrėžė, kad į AKR ir ES bendradarbiavimą svarbu tinkamai įtraukti pilietinę visuomenę. Kalbėdamas apie aspektą, kuriam šiuo metu skiriama daug dėmesio, t. y. apie privačių investicijų AKR valstybėse didinimą, jis atkreipė dėmesį į tai, kad būtinas realus bendradarbiavimas ir dialogas su bendrovėmis, kurios galėtų užtikrinti pageidaujamas investicijas.

Kalbėjo: Michel Kamano (Gvinėja), Adjedoue Weidou (Čadas), Halifa Baboucar Sallah (Gambija), Mathew Sahr Nyuma (Siera Leonė), Julie Ward, Alpha Ousmane (Burkina Faso).

Jaroslaw Mulewicz atsakė į pateiktus klausimus.

Patrick I. Gomes užbaigė diskusijas.

(Posėdis sustabdytas 13.11 val. ir toliau tęsėsi nuo 14.49 val.)

Joseph OWONA KONO

Louis MICHEL

Pirmininkai

Patrick I. GOMES

José Javier FERNÁNDEZ FERNÁNDEZ(laikinai einantis pareigas)

Generaliniai sekretoriai

---

| 8.10.2020 | LT | Europos Sąjungos oficialusis leidinys | C 334/14 |
| --- | --- | --- | --- |

8.10.2020

LT

Europos Sąjungos oficialusis leidinys

C 334/14

---

2019 M. KOVO 20 D., TREČIADIENIO POPIETĖS, POSĖDŽIO PROTOKOLAS

(2020/C 334/05)

TURINYS

| 24. | Balsavimas dėl trijų nuolatinių komitetų pranešimuose pateiktų pasiūlymų dėl rezoliucijų | 14 |
| --- | --- | --- |

24.

| 25. | Balsavimas dėl skubių pasiūlymų dėl rezoliucijų | 15 |
| --- | --- | --- |

25.

| 26. | 17-ojo regioninio susitikimo, vykusio 2019 m. vasario 28–kovo 2 d. Suriname, Paramaribas (Karibų jūros regionas), ataskaita. Pirmininkų ataskaita | 15 |
| --- | --- | --- |

26.

| 27. | Seminarų suvestinės ataskaitos | 15 |
| --- | --- | --- |

27.

| 28. | Kiti klausimai | 15 |
| --- | --- | --- |

28.

| 29. | 38-osios Jungtinės parlamentinės asamblėjos sesijos data ir vieta | 15 |
| --- | --- | --- |

29.

2019 M. KOVO 20 D., TREČIADIENIO POPIETĖS, POSĖDŽIO PROTOKOLAS

Posėdis pradėtas 14.49 val.

PIRMININKAVO Louis-Joseph MANSCOUR

Laikinai einantis pareigas vienas iš pirmininkų

24.   Balsavimas dėl trijų nuolatinių komitetų pranešimuose pateiktų pasiūlymų dėl rezoliucijų

Pirmininkas priminė Asamblėjai balsavimo procedūras.

| i) | AKR ir ES partnerystės strateginė reikšmė ir mastas (AP/102.726)
  (Politinių reikalų komitetas)
  Sebastiano Kopulande (Zambija) ir Marios Arenos pranešimas
  Buvo pateikti 9 pakeitimai.
  Priimti pakeitimai: 3, 4, 5, 8
  Atmesti pakeitimai: 1, 2, 6, 7, 9
  Iš dalies pakeista rezoliucija patvirtinta vienbalsiai 1 nariui susilaikius. |
| --- | --- |

i)

AKR ir ES partnerystės strateginė reikšmė ir mastas (AP/102.726)

(Politinių reikalų komitetas)

Sebastiano Kopulande (Zambija) ir Marios Arenos pranešimas

Buvo pateikti 9 pakeitimai.

Priimti pakeitimai: 3, 4, 5, 8

Atmesti pakeitimai: 1, 2, 6, 7, 9

Iš dalies pakeista rezoliucija patvirtinta vienbalsiai 1 nariui susilaikius.

| ii) | Atsinaujinančiųjų išteklių energijos teikiamos galimybės skatinant darnų ekonomikos vystymąsi AKR šalyse, ypač atokiuose regionuose (AP/102.723)
  (Ekonominės plėtros, finansų ir prekybos komitetas)
  Cliffordo Andre (Seišeliai) ir Željanos Zovko pranešimas
  Pakeitimų pateikta nebuvo.
  Rezoliucija priimta vienbalsiai. |
| --- | --- |

ii)

Atsinaujinančiųjų išteklių energijos teikiamos galimybės skatinant darnų ekonomikos vystymąsi AKR šalyse, ypač atokiuose regionuose (AP/102.723)

(Ekonominės plėtros, finansų ir prekybos komitetas)

Cliffordo Andre (Seišeliai) ir Željanos Zovko pranešimas

Pakeitimų pateikta nebuvo.

Rezoliucija priimta vienbalsiai.

| iii) | Bendro mokyklos nebaigusių vaikų, paauglių ir jaunuolių skaičiaus mažinimas AKR šalyse (AP/102.722)
  (Politinių reikalų komitetas)
  Josepho Yopy Yopy (Papua Naujoji Gvinėja) ir Lauros Agea pranešimas
  Buvo pateikti 2 pakeitimai.
  S&D frakcija paprašė, kad AKR šalių ir Europos Parlamento atstovai dėl abiejų pakeitimų balsuotų atskirai.
  Atmesti pakeitimai: 1, 2
  Rezoliucija priimta vienbalsiai. |
| --- | --- |

iii)

Bendro mokyklos nebaigusių vaikų, paauglių ir jaunuolių skaičiaus mažinimas AKR šalyse (AP/102.722)

(Politinių reikalų komitetas)

Josepho Yopy Yopy (Papua Naujoji Gvinėja) ir Lauros Agea pranešimas

Buvo pateikti 2 pakeitimai.

S&D frakcija paprašė, kad AKR šalių ir Europos Parlamento atstovai dėl abiejų pakeitimų balsuotų atskirai.

Atmesti pakeitimai: 1, 2

Rezoliucija priimta vienbalsiai.

25.   Balsavimas dėl skubių pasiūlymų dėl rezoliucijų

| i) | Spręstini klausimai ir sunkumai, susiję su teisės normomis Europos Sąjungoje ir AKR valstybėse (AP 102.754)
  Buvo pateikti 6 pakeitimai.
  Priimti pakeitimai: 1-6
  Iš dalies pakeista rezoliucija priimta vienbalsiai. |
| --- | --- |

i)

Spręstini klausimai ir sunkumai, susiję su teisės normomis Europos Sąjungoje ir AKR valstybėse (AP 102.754)

Buvo pateikti 6 pakeitimai.

Priimti pakeitimai: 1-6

Iš dalies pakeista rezoliucija priimta vienbalsiai.

| ii) | Nusikaltimai aplinkai (AP 102.755)
  Buvo pateikti 3 pakeitimai.
  Priimti pakeitimai: 1,2
  Atmesti pakeitimai: 3
  Iš dalies pakeista rezoliucija priimta vienbalsiai. |
| --- | --- |

ii)

Nusikaltimai aplinkai (AP 102.755)

Buvo pateikti 3 pakeitimai.

Priimti pakeitimai: 1,2

Atmesti pakeitimai: 3

Iš dalies pakeista rezoliucija priimta vienbalsiai.

26.   17-ojo regioninio susitikimo, vykusio 2019 m. vasario 28–kovo 2 d. Suriname, Paramaribas (Karibų jūros regionas), ataskaita. Pirmininkų ataskaita

Pirmininkai Joseph Owona Kono ir David Martin pateikė žodinę 17-ojo regioninio susitikimo (Karibų jūros regionas) ataskaitą, pabrėždami svarbiausius klausimus, dėl kurių buvo diskutuojama.

Kalbėjo: André Misiekaba (Surinamas), Halifa Sallah (Gambija).

Kalbėtojai atkreipė dėmesį į svarbiausius susitikimo klausimus: regioninę integraciją ir saugumą, prekybą ir investicijas, energetiką ir klimato kaitą, organizuotą nusikalstamumą, gamtinius išteklius, tvarų turizmą ir žemės ūkį, taip pat būsimus AKR valstybių ir ES santykius ir „Brexit`o“ poveikį CARIFORUM šalims bei regioniniam ekonominės partnerystės susitarimui.

27.   Seminarų suvestinės ataskaitos

Michael Kamano (Gvinėja) pateikė seminaro „Žemės ūkis“ suvestinę ataskaitą. Per šį seminarą nariai pabuvojo Bukarešto Agronomijos ir veterinarijos universiteto (USAMV) Maisto produktų kokybės mokslinių tyrimų centre, taip pat Bukarešto Politechnikos universiteto (UPB) Medžiagų, prekių ir naujoviškų produktų pažangiųjų mokslinių tyrimų centre. Šie nacionalinių ir tarptautinių mokslinių tyrimų ir technologinės plėtros centrai taip pat yra pirmosios, antrosios ir trečiosios pakopų ir e. mokymosi švietimo centrai. Juos finansuoja ne tik Rumunijos vyriausybė, bet ir Europos regioninės plėtros fondas bei privačios įmonės.

Julie Ward pateikė seminaro „Rumunijos reagavimo į nelaimes centras“ suvestinę ataskaitą. Nuo 2004 m. ši institucija sprendžia problemas, susijusias su visų rūšių nelaimėmis (gaisrais, gaivalinėmis nelaimėmis, avarijomis ar skubios medicinos pagalbos poreikio problemomis). Nemokama skubiosios pagalbos taikomoji programa „112“ judriojo ryšio telefonams, sudaranti sąlygas nuolat nustatyti skambinančiojo buvimo vietą, labai padidino reagavimo greitį ir gelbėjimo operacijų veiksmingumą.

28.   Kiti klausimai

Kalbėjo: Mmadi Hassani Oumouri (Komorai), Halifa Sallah (Gambija), seras Louis H. Straker (Sent Vinsentas ir Grenadinai), Louis-Joseph Manscour.

Pirmininkas padėkojo Rumunijos institucijoms ir gyventojams už puikiai surengtą sesiją ir šiltą priėmimą, o Parlamento nariams, bendram sekretoriatui ir vertėjams žodžiu už jų indėlį.

29.   38-osios Jungtinės parlamentinės asamblėjos sesijos data ir vieta

38-oji Asamblėjos sesija įvyks Ruandoje 2019 m. gruodžio mėn. pirmąją savaitę.

(Posėdis baigtas 16.04 val.)

Joseph OWONA KONO

Louis-Joseph MANSCOUR(laikinai einantis pareigas)

Pirmininkai

Patrick I. GOMES

José Javier FERNÁNDEZ FERNÁNDEZ(laikinai einantis pareigas)

Generaliniai sekretoriai

---